num_pages: 180
description: Danton, de Camil Petrescu, este o dramă. Publicată fragmentar în revista „Universul literar”, nr. 17, din 25 aprilie 1926, mai exact scena închisorii de la Conciergerie, din actul IV, precum şi în foileton, în „Vremea”, unde apar primele 14 tablouri, începând cu nr. 129, din 4 septembrie, până la nr. 155, din 18 decembrie 1930. Apare în volum, în 1931, la Bucureşti. Considerată multă vreme a fi destinată, cu precădere, lecturii, piesa va fi jucată, după câteva tentative eşuate din deceniile trei şi patru, mult mai târziu, pe scena Teatrului Naţional din Bucureşti, în regia lui Horea Popescu, premiera având loc în 6 ianuarie 1975.  De o anvergură cvasiepopeică, conferită de cele aproximativ 100 de personaje care apar pe parcursul celor 20 de tablouri, distribuite în cinci acte, monumentala piesă Danton este caracterizată de către Petrescu însuşi în prefaţa la prima ediţie, autocomentariu reluat în Addenda la Falsul tratat, drept o „reconstituire dramatică”. Tumultuosul climat al Revoluţiei Franceze formează acum nu atât pretextul unei ficţiuni de inspiraţie istorică, precum în cazul altor piese cu acelaşi subiect şi faţă de care scriitorul se situează polemic, cât obiectul unei cercetări literare a istoriei după principii gestaltiste: „Noi credem”, declară autorul, „într-un principiu de penetrabilitate şi de coordonare în structura psihologică aproape tot atât de strict ca o determinare morfologică.
language: Romanian
title: Danton
titlecomplete: Danton (Romanian Edition)
genres: Romanian Literature
ratings_count: 91
publisher: Editura Albatros